TU รูดยาว! ร่วงอีก5% นิวโลว์ในรอบเกือบ 6 ปี คาดงบฯ Q3/62 ไม่แจ่ม-บาทแข็งทำพิษ
TU รูดยาว! ร่วงอีก5% นิวโลว์ในรอบเกือบ 6 ปี คาดงบฯ Q3/62 ไม่แจ่ม-บาทแข็งทำพิษ
TU รูดยาว! ร่วงอีก5% นิวโลว์ในรอบเกือบ 6 ปี คาดงบฯ Q3/62 ไม่แจ่ม-บาทแข็งทำพิษ
24 ต.ค. 2562

ผู้สื่อข่าวรายงานว่า บริษัท ไทยยูเนี่ยน กรุ๊ป จำกัด (มหาชน) หรือ TU ณ เวลา 11.19 น. อยู่ที่ระดับ 14.40 บาทลบ 0.80 บาท หรือ 5.26% ด้วยมูลค่าซื้อขาย 345 ล้านบาท ราคาหุ้นนิวโลว์ในรอบเกือบ 6 ปี โดยเทียบตั้งแต่ลงไปทดสอบระดับ 14.25 บาท เมื่อวันที่ 4 พ.ย.2556

บล.เคทีบี (ประเทศไทย) ระบุว่า TU ยังคงคำแนะนำ “ซื้อ” และราคาเป้าหมาย 21.00 บาท อิง 2019E core PER ที่ 19.5x (5-yr average PER) คาดว่ากำไรสุทธิ ไตรมาส3/62 จะอยู่ที่ 1.5 พันล้านบาท +13% เทียบช่วงเดียวกันของปีก่อน และ 1227% เทียบไตรมาสก่อนหน้า การเพิ่มขึ้น เทียบช่วงเดียวกันของปีก่อน มาจากต้นทุนราคาปลาทูน่าอยู่ในระดับต่ำ -17% เทียบช่วงเดียวกันของปีก่อน จากการที่ชาวประมงสามารถจับทูน่าได้เพิ่มขึ้นและไม่มีการรับรู้การด้อยค่าของบริษัทแซลมอนในสก็อตแลนด์เหมือนปีที่แล้ว การเพิ่มขึ้น เทียบไตรมาสก่อนหน้า เนื่องจากใน ไตรมาส3/62 ไม่มีการรับรู้การตั้งสำรองสำหรับคดีฟ้องร้องเหมือนในไตรมาส2/62
อย่างไรก็ตามบริษัทเผชิญแรงกดดันจากค่าเงินบาทแข็งโดยในไตรมาส 3/62 ค่าเงินบาทมีการแข็งค่าขึ้นประมาณ 7%-10% เมื่อเทียบกับดอลลาร์ ยูโร และปอนด์ ส่งผลให้ยอดขายรวมลดลง 5.6% เทียบช่วงเดียวกันของปีก่อน จากฐานที่สูงและโตเพียง 0.2% เทียบไตรมาสก่อนหน้า ส่งผลให้กำไรปกติไตรมาส 3/62 คาดว่าจะลดลง 9.5% เทียบช่วงเดียวกันของปีก่อน, และ 2.4%เทียบไตรมาสก่อนหน้า
ขณะที่อัตรากำไรขั้นต้นแม้คาดลดลงจากไตรมาส2/62 ที่สูงถึง 16.7% แต่จะยังอยู่ในระดับสูงประมาณ 16.3% เนื่องจากต้นทุนทูน่ายังอยู่ในระดับต่ำ ยังคงประเมินกำไรปกติในปี 2019E อยู่ที่ 5.3 พันล้านบาท (+38% เทียบช่วงเดียวกันของปีก่อน) ผลประกอบการ 9M19E คิดเป็น 77% ของทั้งปี ทั้งนี้ใน ไตรมาส3/62 เป็น High season ของฤดูกาลที่ผู้บริโภคในยุโรปนิยมออกไปทานอาหารนอกบ้าน
ขณะที่ไตรมาส4/62 จะอ่อนลงตามฤดูกาล ราคาหุ้นปรับตัวลง 8% ในช่วง 1 เดือนที่ผ่านมาจากความกังวลเรื่องคดีความและค่าเงินบาทแข็ง ทั้งนี้เรามองว่า ยังเป็นโอกาสเข้าซื้อได้ในลักษณะทยอยสะสมเพื่อลดความเสี่ยงจากเรื่องค่าเงินและคดีความ ทั้งนี้ราคาหุ้นปรับตัวลงมาค่อนข้างมากจากที่มองว่างบไตรมาส 3/62 อาจจะอ่อนตัวลงจากค่าเงินบาทแข็งซึ่งอยู่ในความคาดการณ์ไปพอสมควร และปัจจุบันซื้อขายกันที่ 2019E Core PER เพียง 14x ต่ำกว่า -1SD แล้ว
ด้านนักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.28/29 บาท/ดอลลาร์ ใกล้เคียงกับเย็นวันอังคารที่ปิดตลาดที่ระดับ 30.30 บาท/ดอลลาร์ คาดว่าวันนี้(24ต.ค.62)เงินบาทจะเคลื่อนไหวในกรอบ 30.25-30.32 บาท/ดอลลาร์